Vaasan alueellinen jako

Vaasa on Suomen kaupunki Pohjanmaan maakunnassa. Kaupungin asemakaavoitettu alue on jaettu numeroituihin kaupunginosiin, minkä lisäksi väestötilastollisia tarkoituksia varten kaupunki on jaettu tilastoalueisiin. Kaupungin alueella on myös kyliä ja taajamia. == Alueen laajeneminen lyhyesti == Silloisen Mustasaaren kaupungin perusti Ruotsin kuningas Kaarle IX vuonna 1606 Mussorin kylän alueelle, nykyisen Vanhan Vaasan paikalle. Perustamishetkellä kaupungin maapinta-ala oli 31 km². Kaupungin nimeksi vaihtui Vaasa vuonna 1611. Samana vuonna siihen liitettiin Höstveden ja Runsorin kylät. Vaasan palon jälkeen kaupunki rakennettiin uudelleen Klemetsönniemelle, mikä liitettiin kaupunkiin 1862. Samalla Vaasa sai myös Vaskiluodon, osan Palosaaresta ja alueita Pilvilammen ympäristöstä. Kaupunkiin tuli myös kuulumaan muun muassa nykyiset Suvilahden, Melaniemen ja Ristinummen alueet. Palosaaren satama-alue ja Mansikkasaari liitettiin kaupunkiin vasta 1908. 1900-luvun alussa paineet kaupunkirakentamiselle kasvoi samalla, kun kaupankäynti ja teollisuus kehittyi ja väkiluku nousi. Vaasa laajeni entisestään vuonna 1935, jolloin Vikingan, Vetokannaksen, Kustaalan, Kotirannan, Purolan ja Huutoniemen alueista sekä osasta Gerbyn kylää tuli osa kaupunkia. 1950-luvun aikana Kiilapalstasta liitettiin palstoja hiljalleen Vaasaan. Vuonna 1973 Vaasa laajeni alueeltaan paljon kerralla. Kaupunkiin liitettiin Västervikin kylä, loput Gerbystä, osa Bölen ja Sepänkylän kylistä, sekä alueita Höstveden ja Runsorin lähettyviltä. Lisäksi samana vuonna lakkautettiin Sulvan kunta, joka jaettiin Vaasan ja Mustasaaren kesken. Vaasa sai kunnasta osakseen Sundomin kylät, eli Yttersundomin ja Översundomin saaristoineen. Näiden liitosten jälkeen kaupungin maapinta-ala oli 183 km². Viimeisin alueliitos tapahtui vuoden 2013 alussa, jolloin Vähänkyrön kunta liitettiin kokonaisuudessaan Vaasan kaupunkiin. Vähäkyröstä tuli Vaasan eksklaavi, sillä kunnilla ei ollut yhteistä maarajaa. == Kaupunginosat == Vaasan kaupunki on jaettu 48 asemakaavoitukseen ja kiinteistönumerointiin perustuvaan kaupunginosaan. Jako ei kata täysin koko kaupungin hallinnollista aluetta. Kaupunginosat ovat numeroitu järjestysnumeroilla 1–42 joista numero 39 ei ole käytössä. Näistä numerot 1–11 kattavat Keskustan, Vöyrinkaupungin ja Hietalahden alueet; tämä jako perustuu Carl Axel Setterbergin laatimaan, vuonna 1855 hyväksyttyyn asemakaavaan, jossa Klemetsönniemi jaettiin puistikoiden avulla kymmeneen kaupunginosaan. Numerot 12–14 käsittävät Vaskiluodon saaren ja 15–19 Palosaaren. Lisäksi Sundomissa sijaitsevilla kaupunginosilla on numerot 50–52 ja Vähänkyrön alueella on käytössä numerot 71–73. Kaupunginosa numero 56 on muodostettu vuonna 2023 Pilvilammen vesilaitoksen asemakaavan hyväksymisen yhteydessä Vesilaitoksentien itäpuolelle. Länsiniitty (41. kaupunginosa), Laajametsä (42. kaupunginosa) sekä Björsinkallio (50. kaupunginosa) ovat alueita, jotka muodostavat oman kaupunginosansa, mutta ei tilastollista osa- aluetta. Kaupunginosille ei ole kaavassa määriteltyjä nimiä järjestysnumeron lisäksi. == Tilastoalueet == Tilastointitarkoituksia varten Vaasan kaupunki on jaettu kaksitasoisesti nimettyihin suur- ja pienalueisiin. Nämä tilastoalueet kattavat koko kaupungin alueen. Suuralueita on 12 ja pienalueita 60 kappaletta. Asemakaavoitetulla alueella pienalueiden rajat myötäilevät suurpiirteisesti kaupunginosien rajoja. Jotkut pienalueet, kuten Purola ja Korkeamäki, kuuluvat naapuroivan pienalueen kanssa samaan kaupunginosaan. ===Luettelo pienalueista=== Seuraavassa luettelossa on lueteltu suuralueittain Vaasan pienalueet. Sarakkeessa "Kaupunginosa" on sen kaupunginosan järjestysnumero, johon pienalue kuuluu karttojen perusteella kokonaan tai osittain. Suuralue Pienalue Kaupunginosa Asukasluku 2015 Suomeksi Ruotsiksi Keskusta (01) Keskusta 1 Centrum 1 1. 685 Keskusta (01) Keskusta 2 Centrum 2 2. 1 638 Keskusta (01) Keskusta 3 Centrum 3 3. 1 443 Keskusta (01) Keskusta 4 Centrum 4 4. 233 Keskusta (01) Keskusta 6 Centrum 6 6. 1 390 Keskusta (01) Keskusta 7 Centrum 7 7. 916 Keskusta (01) Keskusta 8 Centrum 8 8. 2 498 Keskusta (01) Hietalahti 9 Sandviken 9 9. 3 986 Keskusta (01) Hietalahti 10 Sandviken 10 10. 869 Keskusta (01) Keskusta 11 Centrum 11 11. 816 Vöyrinkaupunki (02) Vöyrinkaupunki eteläinen Vöråstan södra 4. 2 242 Vöyrinkaupunki (02) Klemettilä Klemetsö 4. 168 Vöyrinkaupunki (02) Vöyrinkaupunki pohjoinen Vöråstan norra 5. 930 Vaskiluoto (03) Satama Hamnet 12. 24 Vaskiluoto (03) Sokeri Socker 13. 279 Vaskiluoto (03) Niemeläntie Uddnäsvägen 14. 55 Palosaari (04) Yliopisto Universitet 15. 159 Palosaari (04) Onkilahden ranta Metviksstrand 16. 1 110 Palosaari (04) Sunti Sund 17. 591 Palosaari (04) Palosaaren keskus Brändö centrum 18. 777 Palosaari (04) Vikinga Vikinga 19. 3 224 Gerby (05) Isolahti Storviken 20. 1 014 Gerby (05) Vetokannas Dragnäsbäck 20. 1 559 Gerby (05) Länsimetsä Västerskog 31. ja 35. 1 620 Gerby (05) Vanha Gerby Gamla Gerby 31. 987 Gerby (05) Kortelaakso Frängsdal 32. 1 365 Gerby (05) Lillby Lillby 33. 252 Gerby (05) Pukinjärvi Infjärden 34. 957 Gerby (05) Rajarinne Råbrinken 35. 1 108 Gerby (05) Gerbyn niemi Gerbynäs 31., 38. ja 20. 503 Gerby (05) Gerbyn kylä Gerby 34. 770 Gerby (05) Västervikin kylä Västervik 36. ja 35. 774 Gerby (05) Gerbyn saaristo Gerby skärgård – 9 Kotiranta (06) Kustaala Gustavsro 21. 1 841 Kotiranta (06) Kotiranta Hemstrand 22. 925 Kotiranta (06) Metsäkallio Skogsberget 40. 1 042 Kotiranta (06) Böle Böle 40. ja 41. 723 Huutoniemi (07) Asevelikylä Vapenbrödrabyn 23. 1 192 Huutoniemi (07) Purola Bobäck 23. 1 329 Huutoniemi (07) Huutoniemi Roparnäs 24. 2 532 Huutoniemi (07) Teeriniemi Orrnäs 24. 1 918 Huutoniemi (07) Melaniemi Melmo 30. 1 990 Ristinummi (08) Alkula Alkula 26. 2 118 Ristinummi (08) Haapaniemi Aspnäs 27. 761 Ristinummi (08) Vanha Vaasa Gamla Vasa 28. ja 37. 666 Ristinummi (08) Ristinummi Korsnäståget 29. ja 56. 3 724 Ristinummi (08) Vanha satama Gamla hamnen 37. 198 Höstvesi (09) Pilvilampi Molnträsket – 32 Höstvesi (09) Höstvesi Höstves 42. 188 Höstvesi (09) Runsor Runsor 42. 191 Suvilahti (10) Korkeamäki Högbacken 25. 927 Suvilahti (10) Suvilahti Sunnanvik 25. 2 952 Sundom (11) Yttersundom Yttersundom 50., 51. ja 52. 1 303 Sundom (11) Översundom Översundom – 1 147 Sundom (11) Sundomin saaristo Sundom skärgård – 8 Vähäkyrö (12) Merikaarto Merikart 71. 1 382 Vähäkyrö (12) Kirkonkylä – 72. 2 060 Vähäkyrö (12) Tervajoki – 73. 1 027 Vähäkyrö (12) Haja-asutusalue 1 Haja-asutusalue 2 – – 151 ===Alueet, jotka eivät muodosta omaa pienaluetta tai kaupunginosaa=== Seuraavassa luettelossa on yleisesti tunnettuja Vaasan aluenimiä, jotka eivät muodosta omaa kaupunginosaa tai pienaluetta. *Kivihaka – liikealue Metsäkalliossa *Kiilapalsta – pientaloalue Huutoniemellä *Aaltopuisto – Alvar Aallon sunnittelema asuinalue Huutoniemellä. *Tervalaakso – alue Isolahden ja Vetokannaksen välissä. *Impivaara – asuinalue Asevelikylän pohjoisosassa. *Pappilanmäki – asuinalue Alkulan länsipuolella. *Kråklund – asuinalue Alkulan itäpuolella. *Finnby == Kylät == Seuraavassa luettelossa ovat Maanmittauslaitoksen vuoden 2013 kunta- ja sijaintiluettelossa mainitut maarekisterikylät. Böle, Gerby, Haaro, Hiiripelto, Hyyriä, Höstvesi, Järvi, Kalsila, Klemetsö, Kråklund, Kuuttila, Merikaarto, Miekka, Mullo, Munsmo, Ojaniemi, Perkiö, Rekilä, Raippaluoto, Runsor, Saarenpää, Saarensivu, Selkämäki, Sepänkylä, Singsby, Tapoila, Tervajoki, Torkkola, Tuovila, Veikkaala, Västervik, Vähänkyrön kirkonkylä, Yttersundom, Östersolf, Översundom. == Katso myös == *Vaasan suuralueet == Huomautukset == == Lähteet == *